ร้านนี้เพื่อนแนะนำมา บอกมีหลายสาขา และพามากินที่สาขาเพลินจิต ตึกมหาทุน เห็นเมนูทีแรก ชาเขียวเย็น 110 บาท โอ้วแม่เจ้า แพงจัง ก็เลยมาดูที่เป็นโปรโมชั่น อาหารกลางวัน อาหาร 1 อย่าง + เครื่องดื่ม 180 บาท (เครื่องดื่มจะตกเหลือแก้วละ 50 บาท) เลยลองสั่ง สปาเก็ตตี้พริกแห้งกระเทียม แหนมหมูสับ + ชาเขียวเย็น (คิดอยู่ในใจถ้าไม่อร่อยก็ครั้งเดียวเลิก) แต่ปรากฎว่าดีงามพระรามแปด ทั้งสปาเก็ตตี้ และ ชาเขียว ให้คะแนนเต็ม จนต้องกลับมาลองทานเมนูอื่นๆ อีกหลายครั้ง ที่ชอบรองลงมาก็มี ข้าวทะเลผัดฉ่า โกโก้เย็น ส่วน สปาเก็ตตี้แซลมอนกระเพรากรอบ มันเกินไป ข้าวหน้าหมู/ไก่ซีอิ้ว ก็ธรรมดา  พวกเครื่องดื่ม ชาเขียว มอคค่า โกโก้ มีคุณภาพ เข้มข้น รสชาติหวานน้อยดีค่ะ (เราชอบ สำหรับคนทานหวานต้องบอกให้เพิ่มหวาน) สรุปว่าถ้ากินใน set ก็ถือว่าดีคุ้มค่า   แต่ตัวเลือกใน set อาจน้อยเกินไปค่ะ